Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: 1997. évi XLVII. törvény 15. § (6) bekezdése írja elő. E törvény kormányzati előkészítése és parlamenti vitája során
Paragraph Index: 1004

1997. november 24-én levelet intéztél hozzám a putnoki Soldos Emília Óvodában, Serényi László Általános Iskolában és a Péczeli József Művelődési Központ keretein belül működő általános iskolában folyó adatkezelésekkel kapcsolatban. Az üggyel kapcsolatos álláspontom a következő: Annak megítélése, hogy a kérdéses űrlap használható-e, döntően a Putnokon indított program jellegétől függ. Az Alkotmány 70/A. § (3) bekezdése szerint „a Magyar Köztársaság a jogegyenlőség megvalósulását az esélyegyenlőtlenség kiküszöbölését célzó intézkedésekkel segíti”. Az 1993. évi LXXVII. tv. (Nektv.) 45. § (2) bekezdése alapján „a cigány kisebbség iskolázottságbeli hátrányainak csökkentése érdekében sajátos oktatási feltételek teremhetők”. Ezen törvényhelyek véleményem szerint lehetővé teszik felzárkóztató program indítását kifejezetten a cigány kisebbséghez tartozók számára. A Nektv. általad is idézett 7. § (1) bekezdés szerint „valamely nemzeti, etnikai csoporthoz, kisebbséghez való tartozás vállalása és kinyilvánítása az egyén kizárólagos és elidegeníthetetlen joga”. Abban az esetben tehát, ha a Putnokon indított program a cigány kisebbség hátrányainak csökkentését célozza, a programban az e kisebbséghez tartozók vehetnek részt; azt pedig, hogy ki tartozik e kisebbséghez, a Nektv. szerint az illető személyes nyilatkozata szerint kell megítélni. Az 1992. évi LXIII. tv. (Avtv.) 2. § (2) bekezdése alapján a nemzeti, nemzetiségi és etnikai hovatartozásra vonatkozó személyes adatok különleges adatnak minősülnek. Az Avtv. 3. § (2) bek. a) pont szerint ezek az adatok az érintett írásbeli hozzájárulásával kezelhetők. Ezen hozzájárulás egy módja lehet a szóban forgó űrlap kitöltése is. A putnoki programban óvodások és általános iskolások részvételére számítanak, akik a Ptk. szabályozása szerint cse- 1999/18/II. szám lekvőképtelenek, illetve korlátozottan cselekvőképesek. Állást kell foglalni tehát abban a kérdésben, hogy a cselekvőképtelen, illetve korlátozottan cselekvőképes személy nevében a Nektv. 7. § (1) bekezdésében biztosított jogot az érintett vagy a törvényes képviselő gyakorolhatja-e. Ettől függ, hogy az érintett személyes hozzájárulása kell az adatkezeléshez, vagy elegendő a törvényes képviselő beleegyezése. A gyermekek jogairól szóló, New Yorkban, 1989. november 20-án kelt egyezmény (kihirdette az 1991. évi LXIV. tv.)

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes